CELEX: E2005J0001
Language: sl
Date: 2005-11-25 00:00:00
Title: Sodba Sodišča z dne  25. novembra 2005  v zadevi E-1/05 — Nadzorni organ Efte proti Kraljevini Norveški  (Neizpolnitev obveznosti pogodbene stranke — Storitve življenjskega zavarovanja — Prosti pretok storitev in pravica do ustanavljanja — Člen 33 Direktive 2002/83/ES — Utemeljitev omejitve na podlagi javnega interesa — Sorazmernost)

9.3.2006   
            
            
               SL
            
            
               Uradni list Evropske unije
            
            
               C 57/24
            
         
      SODBA SODIŠČA
   
   z dne 25. novembra 2005
   v zadevi E-1/05
   Nadzorni organ Efte proti Kraljevini Norveški
   
      (Neizpolnitev obveznosti pogodbene stranke — Storitve življenjskega zavarovanja — Prosti pretok storitev in pravica do ustanavljanja — Člen 33 Direktive 2002/83/ES — Utemeljitev omejitve na podlagi javnega interesa — Sorazmernost)
   
   (2006/C 57/09)
   V zadevi E-1/05, katere predmet je ZAHTEVEK za izjavo, da Kraljevina Norveška ni izpolnila svojih obveznosti po členu 33 Direktive 2002/83/ES Evropskega parlamenta in Sveta z dne 5. novembra 2002 o življenjskem zavarovanju, navedene v točki 11 Priloge IX k Sporazumu EGP, kakor je bila prilagojena Sporazumu EGP s Protokolom 1 k Sporazumu, v postopku Nadzorni organ Efte proti Kraljevini Norveški, je Sodišče v sestavi Carl Baudenbacher, predsednik, Per Tresselt in Thorgeir Örlygsson (poročevalec), sodnika, dne 25. novembra 2005 razglasilo sodbo, katere izrek se glasi:
   
               1.
            
            
               Kraljevina Norveška s tem, ko je ohranila v veljavi oddelek 3(2) norveškega predpisa št. 1167 z dne 21. novembra 1989 o razporeditvi stroškov, izgub, prihodkov, sredstev itd. med zavarovalnicami v koncernu ter med podružnicami in zastopstvi zavarovalnic, v povezavi z oddelkom 10 norveškega predpisa št. 827 z dne 22. septembra 1995 o zavarovalniških storitvah in ustanovitvi podružnice zavarovalnice s sedeži v drugi državi EGP, ni izpolnila svojih obveznosti po členu 33 Direktive 2002/83/ES Evropskega parlamenta in Sveta z dne 5. novembra 2002 o življenjskem zavarovanju, navedene v točki 11 Priloge IX k Sporazumu EGP, kakor je bila prilagojena Sporazumu EGP s Protokolom 1 k Sporazumu.
            
         
               2.
            
            
               Kraljevini Norveški se naloži plačilo stroškov postopka.